45. ΝΟΜΟΘΕΤ. ΔΙΑΤΑΓΜΑ υπ' αριθ. 331 της 5/5 Μαρτ. 1974 (ΦΕΚ Α' 56) Περί παροχής φορολογικών κινήτρων προς ενίσχυσιν της βιομηχανικής παραγωγής. Άρθρ.1.-1.Ημεδαπαί βιομηχανικαί και βιοτεχνικαί επιχειρήσεις, ανεξαρτήτως τόπου εγκαταστάσεως, υφιστάμεναι και νομίμως λειτουργούσαι κατά την δημοσίευσιν του παρόντος, αίτινες ήθελον πραγματοποιήσει από της ισχύος του παρόντος έως 31 Δεκ. 1975 αγοράς καινουργών μηχανημάτων, τα οποία συμβάλλουν εις την παραγωγικήν διαδικασίαν, δι' επέκτασιν, ανανέωσιν και εκσυγχρονισμός, δικαιούνται να εκπέσουν εκ των καθαρών κερδών ποσοστόν 40% της αξίας των διά ταύτας πραγματοποιηθεισών δαπανών υπό την προϋπόθεσιν ότι τα μηχανήματα θέλουσι τεθή εις λειτουργίαν εντός εξαμήνου από της ημερομηνίας παραλαβής των. 2.Αι διατάξεις του παρόντος εφαρμόζονται οσάκις διά της επεκτάσεως, ανανεώσεως και του εκσυγχρονισμού του μηχανολογικού εξοπλισμού: α)δεν επέρχεται αύξησις της εγκατεστημένης κατά τον χρόνον ισχύος του παρόντος ιπποδυνάμεως κατά ποσοστόν ανώτερον του 50%, εάν δε το εν λόγω ποσοστόν αντιστοιχή εις αύξησιν μικροτέραν των 200 ίππων η αύξησις είναι δυνατόν να φθάση μέχρι του ποσού τούτου και β)η μετά την αύξησιν εγκατεστημένη ιπποδύναμις να μη υπερβαίνει εν πάση περιπτώσει τους 4.500 ίππους. 3.Το καθ' εκάστην διαχειριστικήν περίοδον εκπιπτομένον ποσόν δεν δύναται να υπερβή ποσοστόν 50% των καθαρών κερδών μέχρι καλύψεως του εν παρ. 1 οριζομένου ποσοστού και εν πάση περιπτώσει ουχί πέραν της 31 Δεκ. 1977. 4.Αι διατάξεις των άρθρ. 3 και 4 του Ν.Δ. 1078/71 "περί λήψεως φορολογικών και άλλων τινών μέτρων προς ενίσχυσιν της περιφερειακής αναπτύξεως", ως τούτο ισχύει, εφαρμόζονται αναλόγως και επί των επενδύσεων και αφορολογήτων κρατήσεων του παρόντος νόμου. Βλέπε και τα τελευταία εδάφια της περιπτ. β' της παρ. Ι άρθρ. 13 Νομ. 1262/1982 (κατωτ. σελ. 86,326) και την παρ. ΙΙ άρθρ. 9 Νομ. 1731/1987 (Τομ. 27, σελ. 196,403) για τις αφορολόγητες εκπτώσεις επενδύσεων που δηλώνονται στις επόμενες διαχειριστικές χρήσεις. Άρθρ.2.-1.Δεν θίγονται δια του παρόντος αι διατάξεις του Ν.Δ. 1078/1971. 2.Επί των επενδύσεων των υπαγομένων εις τας διατάξεις του παρόντος υπολογίζεται παραλλήλως και κατά σειράν η αφορολόγητος έκπτωσις του άρθρ. 1 και αι αφορολόγητοι εκπτώσεις επενδύσεων και κεφαλαίου κινήσεως του Ν.Δ. 1078/1971, υπό τας εν αυτώ οριζομένας προϋποθέσεις και περιορισμούς. Άρθρ.3.-1.Ημεδαπαί βιομηχανικαί, βιοτεχνικαί και μεταλλευτικαί επιχειρήσεις, ανεξαρτήτως τόπου και εγκαταστάσεως, υφιστάμεναι και νομίμως λειτουργούσαι κατά τη δημοσίευσιν του παρόντος, αίτινες ήθελον πραγματοποιήσει επενδύσεις διά την ανέγερσιν κτιριακών εγκαταστάσεων ή την αγοράν καινουργών μηχανημάτων, τα οποία συμβάλλουν εις την παραγωγικήν διαδικασίαν, διά την επέκτασιν, ανανέωσιν ή εκσυγχρονισμόν και χρησιμοποιούσαι διά την χρηματοδότησιν τούτων ομολογιακά δάνεια, εκδιδόμενα εις δημοσίαν εγγραφήν, ή τραπεζικά δάνεια ή πιστώσεις θα τυγχάνουν πέραν της προβλεπομένης υπό της παρ. 2 του άρθρ. 11 του Ν.Δ. 1312/1972 "περί νέων μέτρων προς ενίσχυσιν της περιφερειακής αναπτύξεως" ενισχύσεως και ετέρας τοιαύτης ανερχομένης εις 2 ποσοστιαίες μονάδας. 2.Η προβλεπομένη υπό της προηγουμένης παραγράφου, ενίσχυσις άρχεται από του έτους εντός του οποίου εχρησιμοποιήθησαν αι κτιριακαί εγκαταστάσεις και ετέθησαν εν λειτουργία τα μηχανήματα και υπό την προϋπόθεσιν ότι η έναρξις της χρησιμοποιήσεως και λειτουργίας των επενδύσεων θέλει πραγματοποιηθή το αργότερον μέχρι και της 30 Ιουν. 1976. 3.Αι διατάξεις των παρ. 1,2,4 και 5 του άρθρ. 11, των περιπτ. γ' και δ' του άρθρ. 12 και του άρθρ. 13 του Ν.Δ. 1312/1972, εφαρμόζονται αναλόγως και εν προκειμένω. 4.Αι διατάξεις του παρόντος άρθρου εφαρμόζονται: α)οσάκις η μετά την επέκτασιν, ανανέωσιν ή εκσυγχρονισμόν εγκατεστημένη ιπποδύναμις δεν υπερβαίνει τους 4.500 ίππους και β)εφ' όσον η ενδιαφερομένη επιχείρησις ήθελεν υποβάλει αίτησιν εις το Υπουργείον Συντονισμού και Προγραμματισμού μέχρι και της 31 Δεκ. 1975. Άρθρ.4.-Αι διατάξεις των άρθρ. 11 έως 13 του Ν.Δ. 1312/72 εφαρμόζονται αναλόγως και επί των δανείων ή πιστώσεων των χορηγουμένων παρ' αλλοδαπών τραπεζών ή αλλοδαπών επιχειρήσεων, υπό την προϋπόθεσιν ότι η ενδιαφερομένη επιχείρησις, ήθελεν υποβάλει αίτησιν εις το Υπουργείον Συντονισμού και Προγραμματισμού μέχρι και της 31 Δεκ. 1977. Άρθρ.5.-Δι' αποφάσεως εκδιδομένης προτάσει των Υπουργών Συντονισμού και Προγραμματισμού, Οικονομικών και Βιομηχανίας, καθορίζεται πάσα αναγκαία λεπτομέρεια διά την εφαρμογήν του παρόντος. Άρθρ.6.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. Επί των ευεργετημάτων του Ν.Δ.331/1974 εφαρμόζονται αναλόγως το άρθρ. 10 του Ν.Δ. 1297/1972 (τομ. 12 σελ. 86,23) δυνάμει του άρθρ. 29 παρ. 3 Νομ. 231/1975 (τομ. 27Α σελ. 375). Βλ. και άρθρ. 33 Νομ. 231/1975 (τομ. 27Α σελ. 375). (Αντί για τη σελ. 80,401) Σελ. 80,401(α) Τεύχος Θ102-Σελ.5 - 497 Προστασία και Κίνητρα Ιδιωτικών Επενδύσεων 13.Γ.α.45 - 498 13.Γ.α.45 Προστασία και Κίνητρα Ιδιωτικών Επενδύσεων